CELEX: 31970R2365
Language: el
Date: 1970-11-23 00:00:00
Title: Κανονισμός (ΕΟΚ) αριθ. 2365/70 του Συμβουλίου της 23ης Νοεμβρίου 1970 περί τροποποιήσεως του κανονισμού (ΕΟΚ) αριθ. 1467/69 «περί των εισαγωγών εσπεριδοειδών καταγωγής Μαρόκου»

Avis juridique important

|

31970R2365

Κανονισμός (ΕΟΚ) αριθ. 2365/70 του Συμβουλίου της 23ης Νοεμβρίου 1970 περί τροποποιήσεως του κανονισμού (ΕΟΚ) αριθ. 1467/69 «περί των εισαγωγών εσπεριδοειδών καταγωγής Μαρόκου»  

Επίσημη Εφημερίδα αριθ. L 257 της 26/11/1970 σ. 0001 - 0001 Φινλανδική ειδική έκδοση: Κεφάλαιο 3 τόμος 3 σ. 0115  Δανική ειδική έκδοση: Σειρά I Κεφάλαιο 1970(III) σ. 0718  Σουηδική ειδική έκδοση: Κεφάλαιο 3 τόμος 3 σ. 0115  Αγγλική ειδική έκδοση: Σειρά I Κεφάλαιο 1970(III) σ. 0808  Ελληνική ειδική έκδοση: Κεφάλαιο 03 τόμος 6 σ. 0056  Ισπανική ειδική έκδοση: Κεφάλαιο 03 τόμος 4 σ. 0078  Πορτογαλική ειδική έκδοση : Κεφάλαιο 03 τόμος 4 σ. 0078 

ΚΑΝΟΝΙΣΜΟΣ (ΕΟΚ) αριθ. 2365/70 ΤΟΥ ΣΥΜΒΟΥΛΙΟΥ της 23ης Νοεμβρίου 1970 περί τροποποιήσεως του κανονισμού (ΕΟΚ) αριθ. 1467/69 "περί των εισαγωγών εσπεριδοειδών καταγωγής Μαρόκου"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  την πρόταση της Επιτροπής,  τη γνώμη της Συνελεύσεως,  Εκτιμώντας:  ότι το άρθρο 2 του κανονισμού (ΕΟΚ) αριθ. 1467/69 του Συμβουλίου της 23ης Ιουλίου 1969 περί των εισαγωγών εσπεριδοειδών καταγωγής Μαρόκου(1) καθορίζει τις προϋποθέσεις εφαρμογής του ειδικού καθεστώτος που θεσπίζεται από τον εν λόγω κανονισμό για τις  εισαγωγές εντός της Κοινότητος εσπεριδοειδών καταγωγής Μαρόκου με βάση τις διαπιστούμενες τιμές στο στάδιο χονδρεμπορίου στις αντιπροσωπευτικές αγορές της Κοινότητος- ότι αυτές οι διαπιστώσεις τιμών πραγματοποιήθηκαν σύμφωνα με τις διατάξεις του άρθρου  11 παράγραφος 2 του κανονισμού αριθ. 23 περί βαθμιαίας δημιουργίας κοινής οργανώσεως αγοράς στον τομέα των οπωροκηπευτικών(2)- ότι οι διατάξεις τροποποιήθηκαν έκτοτε από τον κανονισμό (ΕΟΚ) αριθ. 2512/69(3)- ότι προκύπτει ότι οι τιμές εισόδου πρέπει εφεξής να υπολογίζονται βάσει των τιμών που διαπιστώνονται ή ανάγονται στο στάδιο εισαγωγέως/χονδρεμπόρου- ότι πρέπει να  προσαρμοσθεί, κατά συνέπεια, το άρθρο 2 του κανονισμού (ΕΟΚ) αριθ. 1467/69,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το κείμενο του άρθρου 2 παράγραφος 1 του κανονισμού (ΕΟΚ) αριθ. 1467/69 αντικαθίσταται από το ακόλουθο κείμενο:  "Για να πληρούνται οι προϋποθέσεις που προβλέπονται στο άρθρο 4 παράγραφος 2 του παραρτήματος I της συμφωνίας, πρέπει οι τιμές που διαπιστώνονται στις αντιπροσωπευτικές αγορές της Κοινότητος στο στάδιο εισαγωγέως/χονδρεμπόρου ή που ανάγονται στο στάδιο  αυτό, λαμβανομένων υπόψη των συντελεστών προσαρμογής και μετά αφαίρεση των εξόδων μεταφοράς και των φορολογικών επιβαρύνσεων κατά την εισαγωγή, εκτός των δασμών - οι εν λόγω συντελεστές, έξοδα και φορολογικές επιβαρύνσεις είναι οι προβλεπόμενοι για τον  υπολογισμό της τιμής εισόδου που αναφέρεται στον κανονισμό αριθ. 23 - να παραμένουν, για ένα συγκεκριμένο προϊόν, ενδεχομένως αναγόμενο στην ποιοτική κατηγορία I, κατ' εφαρμογήν των διατάξεων του άρθρου 11 παράγραφος 2 έβδομο εδάφιο πρώτη περίπτωση του  κανονισμού αριθ. 23, ίσες ή ανώτερες των τιμών που καθορίζονται στο άρθρο 3."  Άρθρο 2  Ο παρών κανονισμός αρχίζει να ισχύει την τρίτη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 23 Νοεμβρίου 1970.  Για το Συμβούλιο Ο Πρόεδρος W. SCHEEL  (1) ΕΕ αριθ. Ν 197 της 8.8.1969, σ. 95.  (2) ΕΕ αριθ. 30 της 20.4.1962, σ. 965/62.  (3) ΕΕ αριθ. Ν 318 της 18.12.1969, σ. 4.